# ܗܲܝܟܠܵܐ ܕܡܸܬܡܲܨܝܵܢܘܼܬܵܐ ܕܚܲܝܠܵܐ ܕܦܘܼܠܚܵܢܵܐ ܕ NDIS: ܡܗܲܕܝܵܢܵܐ ܕܥܲܝܲܕܬܵܐ ܩܵܐ ܡܸܬܡܲܨܝܵܢܘܼܬܵܐ

**ܐܵܬܘܿܪܵܝܵܐ | Assyrian**

ܗܲܝܟܠܵܐ ܕܡܸܬܡܲܨܝܵܢܘܼܬܵܐ ܕܚܲܝܠܵܐ ܕܦܘܼܠܚܵܢܵܐ ܕ NDIS (ܗܲܝܟܠܵܐ) ܦܲܫܘܼܩܲܝܗܝ ܝܠܹܗ ܕܘܼܒܵܪܹܐ، ܡܗܝܼܪܘܼܝܵܬܹܐ ܘܝܕܵܥܬܵܐ ܣܒܝܼܪܹܐ ܡܼܢ ܟܠܲܝܗܝ ܦܵܠܵܚܹܐ ܡܘܼܘܸܠܹܐ ܬܚܘܿܬ NDIS. ܗܲܝܟܠܵܐ ܟܹܐ ܡܲܩܪܸܒܼ ܛܘܼܦ̮ܣܹܐ ܨܸܦܝܹܐ ܘܦܪܵܩܛܝܼܩܵܝܹܐ ܘܟܹܐ ܫܲܬܐܸܣ ܚܲܕ ܠܸܫܵܢܵܐ ܡܸܫܬܲܪܟܵܢܵܐ ܕ ’ܠܡܘܿܕܝܼ ܟܹܐ ܕܵܡܹܐ ܡܸܢܕܝܼ ܛܵܒ݂ܵܐ‘ ܩܵܐ ܫܲܘܬܦܵܢܹܐ ܕܩܲܒܘܼܠܹܐ ܝܢܵܐ ܣܢܵܕܝܵܬܹܐ ܘܚܸܠܡܲܬܹܐ ܕ NDIS. ܐܲܢܹܐ ܡܲܒܘܼܥܹܐ ܟܹܐ ܣܵܢܕܝܼ ܠܗܲܝܟܠܵܐ.

ܡܗܲܕܝܵܢܵܐ ܕܥܲܝܲܕܬܵܐ ܩܵܐ ܡܸܬܡܲܨܝܵܢܘܼܬܵܐ ܦܝܼܫܵܐ ܝܠܹܗ ܣܘܼܟܸܡܵܐ ܩܵܐ ܕܣܵܢܹܕ ܠܡܙܲܘܸܕܵܢܹܐ ܩܵܐ ܕܡܲܟܡܸܠܝܼ ܠܡܸܫܬܲܐܠܵܢܘܼܬܲܝܗܝ ܩܵܐ” ܕܡܙܲܘܸܕܝܼ ܣܢܵܕܝܵܬܹܐ ܘܚܸܠܡܲܬܹܐ ܒܚܕܵܐ ܐܘܼܪܚܵܐ ܫܲܝܢܵܝܬܵܐ ܘܡܵܨܝܵܢܬܵܐ ܒܝܲܨܝܼܦܘܼܬܵܐ ܘܡܗܝܼܪܘܼܬܵܐ“ ([ܛܲܟܼܣܵܐ ܕܕܘܼܒܵܪܹܐ ܕ NDIS](https://www.ndiscommission.gov.au/about/ndis-code-conduct)). ܡܗܲܕܝܵܢܵܐ ܟܹܐ ܦܲܫܸܩ ܕܵܐܟܼܝܼ ܠܪܫܵܡܵܐ ܣܢܝܼܩܘܼܝܵܬܹܐ ܕܝܠܵܦܬܵܐ، ܒܵܬ݉ܪ ܗܵܕܵܟܼ ܓܲܒܲܝܬܵܐ ܕܥܲܝܲܕܬܵܐ ܒܢܝܼܫܵܐ ܕܒܢܵܝܬܵܐ ܘܚܲܡܲܝܬܵܐ ܕܡܸܬܡܵܨܝܵܢܘܼܝܵܬܹܐ ܕܚܲܝܠܵܐ ܕܦܘܼܠܚܵܢܵܐ ܩܵܐ ܬܲܡܲܡܬܵܐ ܕܡܕܲܒܪܵܢܘܼܬܵܐ ܕܚܲܝܠܵܐ ܕܦܘܼܠܚܵܢܵܐ ܘܢܝܼܫܹܐ ܕܚܲܛܲܛܬܵܐ. ܡܗܲܕܝܵܢܘܼܬܵܐ ܒܘܼܫ ܙܵܘܕܵܐ ܩܘܼܢܛܪܸܢܬܵܐ ܝܠܵܗܿ ܥܲܠ ܕܵܐܟܼܝܼ ܠܓܲܒܘܼܝܹܐ ܥܲܝܲܕܬܵܐ ܒܲܪܵܝܬܵܐ. ܐܝܼܢܵܐ، ܗܲܪ ܐܵܢܝܼ ܐܸܣܛܘܿܟ݂ܣܹܐ ܟܹܐ ܛܲܒܸܩܝܼ ܥܲܠ ܓܲܒܲܝܬܵܐ ܕܫܪܵܝܵܬܹܐ ܕܥܲܝܲܕܬܵܐ ܓܵܘܵܝܬܵܐ.

ܩܢܵܝܬܵܐ ܕܚܲܕ ܡܲܚܕܘܼܪܵܐ ܣܵܢܕܵܢܵܐ ܕܥܲܝܲܕܬܵܐ ܘܡܙܲܘܲܕܬܵܐ ܕܥܲܝܲܕܬܵܐ ܠܚܝܼܡܬܵܐ ܐܵܦ ܟܹܐ ܗܲܝܸܪܵܐ ܒܒܢܵܝܬܵܐ ܕܗܲܝܡܵܢܘܼܬܵܐ ܕܦܵܠܵܚܵܐ ܒܓܵܢܹܗ، ܪܵܙܸܝܘܼܬܵܐ ܕܫܘܼܓܼ݉ܠܵܐ، ܘܒܢܵܝܬܵܐ ܕܡܸܬܡܲܨܝܵܢܘܼܬܵܐ ܩܵܐ ܐܲܟܲܕܬܵܐ ܕܣܢܵܕܬܵܐ ܕܛܵܒܼܘܼܬܵܐ.

ܡܘܿܕܝܼ ܠܸܣܒܵܪܵܐ

ܡܗܲܕܝܵܢܵܐ ܕܥܲܝܲܕܬܵܐ ܩܵܐ ܡܸܬܡܲܨܝܵܢܘܼܬܵܐ ܦܝܼܫܵܐ ܝܠܹܗ ܡܣܘܼܟܸܡܵܐ ܩܵܐ ܗܲܝܲܪܬܵܐ ܕܫܘܼܬܐܵܣܹܐ ܘܦܵܠܵܚܹܐ ܕܪܵܫܡܝܼ ܣܦܝܼܩܘܼܝܵܬܹܐ ܕܥܲܝܲܕܬܵܐ ܘܦܲܪܨܸܦܝܼ ܠܡܛܲܘܪܵܢܘܼܬܵܐ ܒܢܝܼܬܵܐ ܥܲܠ ܡܸܬܡܲܨܝܵܢܘܼܝܵܬܹܐ ܦܘܼܫܩܹܐ ܓܵܘ ܗܲܝܟܠܵܐ. ܡܗܲܕܝܵܢܵܐ:

* ܟܹܐ ܣܵܢܹܕ ܪܫܵܡܬܵܐ ܕܝܠܵܦܬܵܐ ܘܣܢܝܼܩܘܼܝܵܬܹܐ ܕܡܛܲܘܪܵܢܘܼܬܵܐ ܘܦܲܪܡܲܝܬܵܐ ܕܓܘܼܒܵܝܵܐ ܕܥܲܝܲܕܬܵܐ ܒܢܝܼܬܵܐ.
* ܟܹܐ ܡܙܲܘܸܕ ܚܸܙܘܹܐ ܦܪܵܩܛܝܼܩܵܝܹܐ ܘܛܘܼܦ̮ܣܹܐ ܕܕܵܐܟܼܝܼ ܠܡܲܦܠܘܼܚܹܐ ܡܗܲܕܝܵܢܵܐ ܓܵܘ ܚܲܛܲܛܬܵܘܟܼܘܿܢ ܘܥܲܝܲܕܬܵܘܟܼܘܿܢ.
* ܟܹܐ ܡܙܲܘܸܕ ܢܲܨܝܼܗܲܬܹܐ ܩܵܐ ܡܛܲܝܡܲܢܬܵܐ ܕܡܲܥܒܕܵܢܘܼܬܵܐ ܕܥܲܝܲܕܬܵܐ.
* **ܡܵܪܵܐ ܕܦܲܝܕܵܐ ܝܠܹܗ** **ܩܵܐ**: **ܡܙܲܘܸܕܵܢܹܐ ܕ NDIS، ܡܕܲܒܪܵܢܹܐ ܕܡܲܒܘܼܥܹܐ ܐ݉ܢܵܫܵܝܹܐ (HR)، ܚܵܝܘܿܪܹܐ، ܦܵܠܵܚܹܐ ܘܫܲܘܬܦܵܢܹܐ ܓܵܘ ܪܫܵܡܬܵܐ   
   ܘܚܲܛܲܛܬܵܐ ܕܦܘܼܪܣܹܐ ܕܥܲܝܲܕܬܵܐ ܝܲܢ ܕܣܦܝܼܩܘܼܝܵܬܹܐ.**

ܡܗܲܕܝܵܢܵܐ ܕܥܲܝܲܕܬܵܐ ܩܵܐ ܡܸܬܡܲܨܝܵܢܘܼܬܵܐ ܦܝܼܫܵܐ ܝܠܹܗ ܣܢܝܼܕܵܐ ܒܝܲܕ ܡܲܒܘܼܥܹܐ ܐ݉ܚܹܪ݉ܢܹܐ ܓܵܘ ܗܲܝܟܠܵܐ، ܐܲܣܵܢܹܐ ܘܡܗܲܕܝܵܢܹܐ.

ܡܲܒܘܼܥܹܐ ܝܼܢܵܐ ܡܵܪܲܝ ܦܲܝܕܵܐ ܩܵܐ ܫܲܘܬܦܵܢܹܐ ܕ NDIS، ܚܵܝܘܿܪܹܐ، ܡܙܲܘܸܕܵܢܹܐ ܘܦܵܠܵܚܹܐ ܘܒܲܠܟܵܐ ܗܲܝܸܪܝܼ ܒܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܘܥܲܡܵܠܝܼܵܬܹܐ ܕܚܵܝܘܿܪܘܼܬܵܐ.

ܐܲܚܬܘܿܢ ܡܵܨܝܼܬܘܿܢ ܡܲܫܟܼܚܝܼܬܘܿܢ ܘܡܲܨܠܝܼܬܘܿܢ ܠܹܗ ܡܗܲܕܝܵܢܵܐ ܒܟܠܚܲܕ ܥܸܕܵܢܵܐ ܕܗܵܘܝܵܐ ܡܼܢ ܥܲܠ [**ܫܲܘܦܵܐ ܐܸܠܸܟܬܪܘܿܢܵܝܵܐ.**](https://workforcecapability.ndiscommission.gov.au/tools-and-resources/training-capability-downloads)

ܚܸܙܘܵܐ: ܥܸܢܝܵܢܵܐ ܠܣܢܝܼܩܘܼܝܵܬܹܐ ܕܡܛܲܘܪܵܢܘܼܬܵܐ ܕܦܵܠܵܚܵܐ ܝܼܚܝܼܕܵܝܵܐ

Michael ܟܹܐ ܡܲܦܠܸܚ ܚܲܕ ܟܘܼܪܣܝܵܐ ܡܥܲܓܼܠܵܢܵܐ ܘܟܹܐ ܩܲܒܸܠ ܝܲܨܝܼܦܘܼܬܵܐ ܦܲܪܨܘܿܦܵܝܬܵܐ ܩܵܐ ܡܸܬܚܵܐ ܕܬܪܹܝܢ ܣܵܥܲܬܹܐ ܟܠ ܩܲܝܕܵܡܬܵܐ، ܐܲܝܢܝܼ ܕܟܹܐ ܚܵܒܼܫܵܐ ܚܝܵܦܵܐ ܬܚܘܿܬ ܡܲܝܵܐ ܡܘܼܪܝܸܣܹܐ. ܩܵܐ ܬܪܹܝܢ ܫܵܒܼܘܿܥܹܐ ܕܲܥܒܼܲܪ، Michael ܠܵܐ ܩܒܝܼܠ ܠܹܗ ܕܚܵܝܹܦ ܬܚܘܿܬ ܡܲܝܵܐ ܡܘܼܪܝܸܣܹܐ ܘܐܵܦ ܩܲܡ ܗܵܘܹܐܠܹܗ ܫܘܼܠܗܵܒܼܵܐ ܕܕܲܪܒܵܐ ܕܚܒܼܝܼܨܘܼܬܵܐ. ܫܲܪܘܵܐܝܼܬ، Fred ܦܵܠܵܚܵܐ ܕܣܢܵܕܬܵܐ ܕ Michael، ܠܵܐ ܐ݉ܡܝܼܪܠܹܗ ܩܵܐ ܐܵܦܚܲܕ، ܒܸܚܫܵܒܼܵܐ ܕܐܵܗܵܐ ܝܼܗܘܵܐ ܫܘܼܦܠܹܗ ܠܡܝܲܩܘܼܪܹܐ ܓܘܼܒܵܝܵܐ ܕ Michael. ܐܝܼܡܲܢ ܕ Michael ܦܝܼܫܵܐ ܝܗܘܵܐ ܡܘܼܕܡܸܟ݂ܵܐ ܓܵܘ ܒܹܝܬ ܟܪܝܼܗܹܐ ܩܵܐ ܕܲܪܡܲܢܬܵܐ ܕܕܲܪܒܵܐ ܕܚܒܼܝܼܨܘܼܬܵܐ، Fred ܡܘܼܕܸܥܠܹܗ ܩܵܐ ܚܵܝܘܿܪܬܹܗ، Bess.

Bess ܡܲܚܙܘܼܝܹܐ ܝܠܵܗܿ ܩܵܐ Fred ܡܸܬܡܲܨܝܵܢܘܼܬܵܐ ܕܗܲܝܟܠܵܐ ’[**ܣܢܘܿܕܘܼܢ ܠܝܼ ܩܵܐ ܕܥܵܒܼܕܸܢ ܓܘܼܒܵܝܹܐ ܕܓܵܢܝܼ ܒܓܵܢܝܼ**](https://workforcecapability.ndiscommission.gov.au/framework/level#gen_ourRelationship_0_0)‘, ܡܲܢܗܘܼܪܹܐ ܕܣܢܵܕܬܵܐ ܕܫܲܘܬܦܵܢܹܐ ܩܵܐ ܫܩܵܠܬܵܐ ܕܩܸܢܛܹܐ ܕܐܵܢܝܼ ܒܵܥܝܼ ܠܗܘܿܢ ܣܢܝܼܩܬܵܐ ܝܠܵܗܿ ܕܗܵܘܝܵܐ ܬܩܝܼܠܬܵܐ ܥܲܡ ܐܵܦ ܚܲܡܲܝܬܲܝܗܝ ܕܗܵܘܝܼ ܣܲܠܵܡܲܬ.

ܐܵܢܝܼ ܒܸܕܪܵܫܵܐ ܝܢܵܐ ܠܩܲܘܲܡܬܵܐ ܘ Fred ܚܸܕܝܵܐ ܝܠܹܗ ܕܗܵܕܸܪ ܓܵܘ ܚܕܵܐ ܕܘܼܪܬܵܐ ܟܪܝܼܬܵܐ ܒܘܼܬ ܡܕܲܒܪܵܢܘܼܬܵܐ ܕܘܵܠܝܼܬܵܐ ܕܝܲܨܝܼܦܘܼܬܵܐ ܘܐܝܼܩܵܪܵܐ ܕܩܸܢܛܵܐ. Bess ܝܵܕܥܵܐ ܕܥܒܼܵܕܬܵܐ ܕܐܲܝܵܐ ܬܩܵܠܬܵܐ ܬܪܝܼܨܬܵܐ ܪܵܒܵܐ ܓܵܗܹܐ ܝܼܠܵܗܿ ܩܸܛܪܵܢܬܵܐ ܘܨܲܚܨܘܼܝܹܐ ܝܠܵܗܿ ܥܲܡ Fred ܪܵܒܵܐ ܓܵܗܹܐ ܠܕܪܵܫܵܐ ܕܵܐܟܼܝܼ ܗܿܘ ܒܸܪܚܵܫܵܐ ܝܠܹܗ ܒܛܲܒܲܩܬܵܐ ܡܸܢܕܝܼ ܕܝܠܝܼܦܠܹܗ. ܗܿܝ ܡܲܚܫܘܼܚܹܐ ܝܠܵܗܿ ܕܬܸܪܘܲܝܗܝ ܬܵܦܩܝܼ ܒ Michael ܐܝܼܡܲܢ ܕܦܵܠܹܛ ܡܼܢ ܒܹܝܬ ܟܪܝܼܗܹܐ ܩܵܐ ܕܫܵܩܠܝܼ ܦܘܼܣܩܵܢܵܐ ܕܵܐܟܼܝܼ ܒܘܼܫ ܨܦܵܝܝܼ ܡܵܨܝܼ ܣܵܢܕܝܼ ܠܹܗ ܩܵܐ ܕܪܵܚܩܝܼ ܡܼܢ ܗܵܕܟܼܵܐ ܬܲܗܵܪܵܐ ܕܐܲܗܘܵܠ ܡܼܢ ܕܗܵܘܹܐ ܡܸܢ݉ܕܪܹܫ، ܣܲܒܵܒ ܦܠܵܛܵܐ ܒܲܠܟܵܐ ܗܵܘܹܐ ܒܘܼܫ ܚܸܪܒܵܐ. ܗܿܝ ܐܵܦ ܚܲܦܘܼܛܹܐ ܝܠܵܗ̇ ܩܵܐ Fred ܕܫܲܪܸܟܠܹܗ ܢܸܣܝܵܢܹܗ ܓܵܘ ܚܕܵܐ ܓ̰ܡܵܥܬܵܐ ܕܝܲܗܠܵܐ ܒܘܼܬ ܕܵܐܟܼܝܼ ܠܸܬܩܵܠܵܐ ܡܲܡܨܵܝܬܵܐ ܕܩܸܢܛܵܐ ܥܲܡ ܡܸܫܬܲܐܠܵܢܘܼܝܵܬܹܐ ܕܫܘܼܬܐܵܣܵܐ ܩܵܐ ܡܕܲܒܪܵܢܘܼܬܵܐ ܕܩܸܢܛܵܐ.

### ܡܛܵܝܬܵܐ ܠܡܲܒܘܼܥܹܐ ܘܡܲܦܠܲܚܬܲܝܗܝ

ܒܘܼܫ ܨܦܵܝܝܼ ܝܠܵܗܿ ܡܲܨܠܲܝܬܵܐ [ܕܡܗܲܕܝܵܢܵܐ ܕܥܲܝܲܕܬܵܐ ܩܵܐ ܡܸܬܡܲܨܝܵܢܘܼܬܵܐ](https://workforcecapability.ndiscommission.gov.au/tools-and-resources/training-capability-downloads) ܥܲܠ ܟܘܼܡܦܝܘܼܬܸܪ ܕܕܝܼܵܘܟܼܘܿܢ ܩܵܐ ܕܡܵܨܝܼܬܘܿܢ ܥܵܒܼܪܝܼܬܘܿܢ ܓܵܘܹܗ ܒܟܠ ܥܸܕܵܢܵܐ ܕܒܵܥܝܼܬܘܿܢ.

**ܡܛܵܝܬܵܐ ܠܡܲܒܘܼܥܹܐ:** [Training for Capability - Introduction | NDIS Workforce Capability (ndiscommission.gov.au)](https://workforcecapability.ndiscommission.gov.au/tools-and-resources/training-capability)

ܩܵܐ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܬ ܗܲܝܟܠܵܐ ܝܲܢ ܒܘܼܬ ܡܲܦܠܲܚܬܹܗ، ܣܲܚܒܸܪܘܼܢ ܠܫܲܘܦܵܐ ܐܸܠܸܟܬܪܘܿܢܵܝܵܐ **:** <https://workforcecapability.ndiscommission.gov.au>

**ܡܲܚܒܸܪܘܼܢ:** [contactcentre@ndiscommission.gov.au](mailto:contactcentre@ndiscommission.gov.au) ܝܲܢ 1800 035 554.